Ernest John Obiena
Ernest John Uy Obiena (sündinud 17. novembril 1995 Manilas) on Filipiinide teivashüppaja. Obiena pääses 2021. aastal toimunud suveolümpiamängudel Tokyos finaali ja sai tulemusega 5.80 11. koha. Septembris püstitas ta Innsbruckis Aasia rekordi 5.93. 2022. aasta maailmameistrivõistlustel Eugene'is võitis ta Aasia rekordiga 5.94 Armand Duplantise ja Chris Nilseni järel pronksmedali. 2023. aastal püstitas Obiena Bergenis taas Aasia rekordi, ületades esimest korda 6 meetrit. Maailmameistrivõistlustel Budapestis kordas ta rekordit ja võitis tulemsega 6.00 Duplantise järel hõbemedali.